*A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*98. számú előterjesztés*

Bátaszék Város Önkormányzat Képviselő-testületének 2023. május 24-én

16 órakor megtartandó ülésére

A *BÁT-KOM 2004 Kft. 2022. évi mérlegbeszámolójának elfogadása*

|  |
| --- |
| **Előterjesztő:** Pap Péter ügyvezető**Készítette** : Pap Péter ügyvezető  **Törvényességi ellenőrzést végezte:** ----------------------**Tárgyalja:**Pénzügyi és Gazdasági Bizottság 2023.05.23.Felügyelő Bizottság 2023.05.23. |

***Tisztelt Képviselő-testület!***

A Bátaszék Város Önkormányzatának tulajdonában lévő BÁT-KOM 2004 Kft. 2022. évi gazdálkodásáról szóló beszámolót elkészítettük. A mérlegbeszámolót minden év május 31.-ig. szükséges elkészíteni és feltölteni. A beszámoló anyagát mellékelem.

**Szöveges értékelés a BÁT-KOM 2004 Kft 2022. évi feladatainak ellátásáról**

A társaság legfontosabb feladata a városüzemeltetés körében az önkormányzati épületek és építmények üzemeltetése és karbantartása, a parkfenntartás, zöldterület-kezelés, közterületek, utak, járdák, hidak egyéb műtárgyak karbantartása, javítása és üzemeltetése. A társaság gondoskodik a Tanuszoda, a Sportcsarnok, valamint a sportpálya üzemeltetéséről is.

Nagy számban jelentkeznek feladatok a városi és egyházi rendezvények technikai végrehajtása tekintetében. Vállalkozási körben jelentős az építőipari és a takarítási tevékenység.

**Parkgondozás, városüzemeltetés:**

Parkgondozási és városüzemeltetési tevékenységünket az Önkormányzattal kötött közfeladat-ellátási szerződés alapján végezzük. A szerződésünkből fakadóan 55 000 EFt támogatási összeget kaptunk a feladatok ellátására. Az elmúlt esztendőben átlagos időjárási viszonyok határozták meg a zöldterületek karbantartási feladatait. A külterületi feladatokra csekély energiát tudtunk fordítani, de a legszükségesebb feladatokat sikerült ellátni. A parkfenntartás eszközrendszere -hasonlóan az egyéb területekhez- meglehetősen elavult. A műszaki eszközök üzembiztonságának folyamatos szinten tartása jelentős karbantartási és javítási költséget generál. A parkfenntartás műszaki berendezéseinek szakszerű és biztonságos üzemeltetése céljából a dolgozók már rendelkeznek a szükséges ismeretekkel. A kaszálógépek üzemeltetését csupán négy fő tudta végezni, a közcélú foglalkoztatottak közül nem volt alkalmas személy az ilyen jellegű feladatra. Ebben a tekintetben a személyi állomány létszámának emelése szükségszerű. A feladatot biztonságosan 6 fő tudná ellátni.

Az Önkormányzati belterületi utak síkosság mentesítési feladatait könnyedén el tudtuk végezni, mivel csak négy alkalommal volt szükséges a vonatkozó közterületek felszórása.

**Nyilvános illemhely - Piac:**

A nyilvános illemhely és piac üzemeltetésénél az Önkormányzattal kötött közfeladat-ellátási szerződés alapján 3 800 E Ft támogatás érkezett. Az épületen csak kisebb karbantartási munkákat végeztünk.

**Bérlakások üzemeltetése:**

Lakóházkezelés tevékenységünknél az Önkormányzattal kötött szerződés alapján a lakóházkezeléshez tartozó költségek, kiadások leszámlázásra kerültek, a lakbér bevételekről havi bontásban elszámolásokat készítettünk, melyeket átutaltunk az Önkormányzat elkülönített bankszámlájára.

A lakások felújítása tekintetében a tulajdonos által jóvá hagyott lakás felújítási terv alapján történtek munkálatok.

A bérleti díjak megfizetése nagyrészt rendben megtörténik, csak kisebb csúszások fordulnak elő egyes esetekben.

 A Kft. 2022. évben is elkészítette az önkormányzati bérlakások felújítási koncepcióját, mely alapján került tervezésre a 2023. évi felújítási program.

**Vállalkozási tevékenység:**

Takarítási tevékenységünk jelentős bevételi forrás, melyből 2022 évben 44 526E Ft árbevétel származott. A zavartalan működéshez a személyi és tárgyi feltételek nagyrészt adottak. A személyi állományra jellemző volt az előző évektől eltérő mértékű mobilitás, egyre nehezebb a megfelelő munkaerő biztosítása. A tevékenységünket a BÁTMETÁLL Kft, a Szekszárdi Tankerületi Központ K.D. Általános Iskola és a II Géza Gimnázium, a Bátaszéki KÖH, a Gondozási Központ, a Városi Könyvtár, a Védőnői Szolgálat, a Központi Orvosi Ügyelet épületei tekintetében végezzük.

Az építőipari tevékenységi körben külső vállalkozási munkákat jelentős mértékben tudtunk vállalni, amely hozzájárult a tervezetthez közeli eredmény kialakulásához. Legjelentősebb külső megrendelőnk a BÁTAGRÓ Bt. volt, míg az építőipari feladatok legnagyobb része Bátaszék Város Önkormányzata megrendelése alapján jelentkezett, melynek eredményeként 32 307 E Ft árbevétel keletkezett.

**Tanuszoda üzemeltetés:**

A Bátaszéki Tanuszoda üzemeltetését a BÁT-KOM 2004 Kft 2013. október 01-től vette át az AliscaBau Vagyonkezelő Kft-től, melynek üzemeltetését Bátaszék Város Önkormányzattal kötött üzemeltetési szerződés alapján végezzük. Az átvételt követően az üzemeltetést 6,5 fő látja el. . A Tanuszoda üzemeltetési szerződése alapján kapott támogatásról külön kimutatást készítettünk.

Az elmúlt évben az üzemeltetésben jelentős változások következtek be a rendkívül megnövekedett energia költségek okán. Itt három havi villanyszámlát várunk még az év elejéről, melynek tervezett összegét elhatároltuk. Szeptembertől a képviselő-testület által jóvá hagyott takarékosabb üzemeltetést vezettük be, melyből kifolyólag biztosítani tudtuk az elvárásoknak megfelelő szolgáltatási szintet. A külső bevételek jelentősen csökkentek az elmúlt évekhez viszonyítva, mivel a Tankerület részéről csökkent az igénybevétel.



A 2021 évi látogatók számához viszonyítva 67,8 %-os a növekedés. (2021- évben 6 hó leállással volt 11 101)

A kiadások és bevételek alakulása

Az Önkormányzat által az üzemeltetési költségek fedezetére támogatásként átadott összeg az alábbiak szerint alakult:

2022. évi költségek alakulása:

|  |  |  |
| --- | --- | --- |
| fők szam | Megnevezés | Összeg Ft |
|  | Költségnemek |  |
| 51  | ANYAGKÖLTSÉGEK | 44 386 596 |
|  |  |  |
|  52 | Igénybevett Szolgáltatások | 4 878 214 |
|  |  |  |
|  53 | Egyéb szolgáltatások | 938 468 |
|  |  |  |
|   | Anyag jellegű ráfordítások | 50 203 278 |
|  |  |  |
|  54 | Bérköltség | 15 275 017 |
|  |  |  |
| 56  | Bérjárulékok |  1 296 780 |
|  |  |  |
|   | Személyi jellegű ráfordítások | 16 571 797 |
|  |  |  |
|  | Ügyviteli költségek  | -207 054 |
|  |  |  |
|  | Kiadások összesen: | 66 775 075 |
|  | Tankerület: 6 199 945 |  |
|  | Belépőjegyek: 1 749 449 |  |
|  | Szervezett tanfolyamok: 348 912 | 8 298 306 |
|  | Önkormányzati támogatás | 58 269 715 |
|  |  |  |
|  |  |  |
| 9 | Bevételek összesen | 66 568 021 |
|  |  |  |

A kiadások és bevételek összevetéséből egyértelműen adódik, hogy a kapott önkormányzati támogatást teljes egészében a feladat ellátásra használta fel a Kft, így az önkormányzat felé visszafizetési kötelezettség vagy új támogatási igény nem merül fel.

A kedvezőtlen üzemeltetési körülmények mellett ezen a feladaton 207 EFt hiány keletkezett, mely az ügyvitel területén került rögzítésre, így a Kft. általános gazdálkodási körében jóváírtunk.

**Sportpálya üzemeltetés**

A sportpálya üzemeltetése az Önkormányzattal kötött közfeladat-ellátási szerződés alapján történik. Az energia árak emelkedése itt is évközi módosítást igényelt. Itt még három havi villanyszámlát várunk az év elejéről, melynek tervezett összegét elhatároltuk. Az ingatlan üzemeltetése céljából 1 fő takarító és 1 fő karbantartó végzi a munkát.

Az elmúlt év gyakorlati tapasztalatai azt mutatják, hogy a pálya elvárt szintű fenntartása mind a személyi állomány mind a műszaki berendezések terén további fejlesztést igényel. Egyre nagyobb szinten jelenik meg a BSE tulajdonában lévő eszközállomány.

Az önkormányzattól kapott 13 765 EFt támogatás lefedte az üzemeltetés költségeit.

**Sportcsarnok üzemeltetés**

A sportcsarnok esetében is jelentkeztek az energia árak emelkedéséből fakadó költségnövekedések. Itt még öt havi villanyszámlát várunk az év első feléből, melyek összege kérdéses, és komoly problémák adódtak az évközi számlázással is. Ezekből adódóan csökkent a dologi kiadások összege. A kalkulált összeget elhatároltuk. Az üzemeltetésre kapott 14 832 E Ft a terveknek megfelelő módon - figyelemmel a fent említett problémákra- biztosított fedezetet a kiadásokra.

A sportcsarnokban 1,5 fő gondnok és 1 fő takarító látja el a feladatokat.

Csarnokhasználati díj bevétele 3 565EFt volt, melyből a Szekszárdi Tankerület 3 349 E Ft-t fizetett.

A gazdasági társaság 2022. évi gazdálkodásával elérte a tervezett, a tulajdonos által megfogalmazott célokat. A társaság fizetőképességét folyamatosan fenntartotta, fizetési nehézségek nem voltak az elmúlt év során. Nyereség elérése nem szerepel az elsődleges célok között.

Az eredmény alakulását jelentősen befolyásolta az értékcsökkenések elszámolásából fakadó

5 679 eFt egyéb ráfordítás összege. A jelen körülmények között a társaság bevételei nem képeznek elég fedezetet a befektetett eszközök, illetve tárgyi eszközök megfelelő pótlására.

A fent említett okok miatt a társaság 2022. évi adózás előtti eredménye 1 349 E Ft, míg az adózott eredménye 923 E Ft.

Tisztelt Képviselő-testület!

Javaslom, hogy a Képviselő-testület a gazdasági társaság 2022. évi mérlegbeszámolóját az alábbiak szerint szíveskedjen elfogadni:

***H a t á r o z a t i j a v a s l a t :***

**a BÁT-KOM 2004 Kft. 2022. évi mérlegbeszámolójának elfogadására**

Bátaszék Város Önkormányzat Képviselő-testülete, mint a BÁT-KOM 2004. Kft. (7140 Bátaszék Baross u. 1/A, adószám: 13318871-2-17, cégjegyzékszám: 17-09-005090) egyedüli alapító tulajdonosa

1. a társaság 2022. évi gazdálkodásáról szóló mérlegbeszámolóját 234 364 E Ft bevétellel, 1349 E FT adózás előtti eredménnyel, valamint 923 E Ft adózott eredménnyel (nyereséggel) elfogadja,
2. tudomásul veszi, hogy az adózott eredmény, illetve az eredménytartalék terhére a társaság nem fizet osztalékot a tulajdonos részére.

*Határidő:* 2023.05.31.

*Felelős:* Dr. Bozsolik Róbert polgármester

 (az értesítés megküldéséért)

*Határozatról értesül*: BÁT-KOM 2004 Kft. ügyvezetője

 irattár